# data[].attributes.attachment_link.title
מפת הולנד - מפות בעברית באתר מסע אחר לתכנון טיול בהולנד

# data[].attributes.attachment_link.description
הולנד - כל המפות של כל העולם, וגם מפת הולנד, באתר מסע אחר.

# data[].attributes.headline
אטרקציות באמסטרדם

# data[].attributes.subject
אטרקציות באמסטרדם

# data[].attributes.attachment_link.readable_text
הרבה כבר נכתב על המקום המיוחד הזה ב אמסטרדם ואין רשימת המלצות בעיר, שבית אנה פרנק לא כלול בה. ובכל זאת, קשה שלא לציין שוב, כמה כדאי וחשוב לבקר בו. זהו מוזיאון קטן, הממוקם במקום המחבוא של אנה פרנק ומשפחתה בימי מלחמת העולם השניה ומהווה אנדרטה מהפנטת עבור כל יהודי הולנד ושאר אירופה, שסבלו תחת המשטר הנאצי. המוזיאון כמעט תמיד עמוס במבקרים מכל העולם, ואם תעדיפו ביקור שקט יותר, נסו להגיע בשעות הבוקר המוקדמות או הערב. מומלץ לרכוש כרטיסים מראש ולהימנע מהמתנה בתור הארוך.

בית אנה פרנק עמוס מאוד במבקרים, ולעתים קרובות משתרכים תורים ארוכים, בהם עומדים וממתינים המבקרים שלוש ואף ארבע שעות. זו הסיבה לכך שהחל מאפריל 2016, בית אנה פרנק מתכנן נוהל פתיחה חדש: בין השעות 9:00-16:00 הכניסה תתאפשר רק למי שמראש הזמין וקנה כרטיסים באינטרנט. משעה 16:00 ועד שעת הסגירה, אפשר יהיה לקנות כרטיסים גם בקופות.

שעות פעילות: 1.4 - 1.11: 09:00-22:00, בחודשים יולי ואוגוסט 09:00-22:00 בכל יום. 1.11 - 1.4: 10:00-20:00 (בימי שבת מ-09:00-22:00, בראשון מ-09:00-19:00).

כתובת (הכניסה): Prinsengracht 267

הגעה: טראם 13, 14 ו-17 לתחנת Westermarkt

מחיר: מבוגר: 9 אירו, נוער (10-17): 4.5 אירו, ילדים: חינם

אתר אינטרנט: www.annefrank.org

מוזיאון ואן גוך (Van Gogh Museum) הוא אחד המוזיאונים המפורסמים בהולנד והמוזיאון המזוהה ביותר עם העיר אמסטרדם. במקום נמצא אוסף העבודות הגדול בעולם של הצייר ההולנדי והתוצאה - חגיגה מהפנטת של צבעים משכרים. אם החלטתם לראות מוזיאון אחד בזמן נופש באמסטרדם - הגיעו לכאן, אתר חובה על מפת אטרקציות באמסטרדם. ההנאה מובטחת. שימו לב, מוזיאון ואן גוך הוא אתר התיירות הכי פופולארי בעיר. כדי לחסוך את זמן העמידה בתור, ניתן לקנות כרטיסים ללא תור כאן "

שעות פעילות: פתוח כל השבוע 9:00-18:00, ב-5 בספטמבר עד 6 בנובמבר 9:00-18:00, שישי עד 22:00, 25 בדצמבר עד 8 לינואר בין 9:00-17:00 וביום שישי עד 22:00.

כתובת (הכניסה): Museumplein 6

הגעה: חשמלית מספר 2 או 5 מתחנה מרכזית. תחנה: . van Barlestraat חשמלית 12 תחנה Museumplein

מחיר: 18 אירו. כניסה חינם לבני 18 ומטה.

אתר אינטרנט: www.vangoghmuseum.nl

כאן תוכלו להזמין כרטיס כניסה מראש ולחסוך את התור לקופה "

ה רייקמוזיאום (Rijksmuseum) הוא המוזיאון הגדול ביותר בהולנד ואחד מהמוזיאונים החשובים באירופה. במוזיאון חמישה אגפים, המציגים את היצירות הדגולות בהיסטוריה, עם תערוכות מתחלפות וקבועות של מיטב האמנים בעולם. המוזיאון נפתח לאחרונה לאחר שהיה סגור 10 שנים לרגל שיפוצים. המוזיאון המחודש מציג יצירות אמנות של אמנים הולנדים חשובים כגון רמברנדט, פרנס האלס וורמיר, ואן גוך, כמו גם חפצים מעניינים ויקרי ערך: אגרטלים, דגמי ספינות ובתי בובות.

כיכר דאם

זהו למעשה המרכז ההיסטורי של אמסטרדם, המקום אליו מגיעים, בשלב זה או אחר, כל התיירים המבקרים בעיר ובהחלט יש סיבה: הכיכר מלאה במבנים היסטוריים כמו הארמון המלכותי (Koninklijk Paleis Amsterdam), שנמצא בשימוש בית המלוכה ההולנדי, בו ניתן לבקר בתשלום. פרטים באתר: www.paleisamsterdam.nl.

במרכז הכיכר נמצאת האנדרטה הלאומית, ומימין לארמון נמצאת הכנסייה החדשה (Nieuwe Kerk), אליה ניתן להיכנס ללא תשלום, אך לרוב יש בה תערוכות בתשלום. גם מוזיאון מאדאם טוסו הממוסחר והפופולארי, נמצא באחת הפינות של הכיכר. אל תשכחו להביא מצלמה. כיכר דאם פעילה במהלך כל היום וממנה תוכלו להגיע גם לרחובות הקניות המרכזיים של העיר ולתחנת הרכבת. בימים אלו הכיכר עמוסה במתקני שעשועים, דוכני מזון ולונה פארק קטן, מה שנותן אווירה צבעונית ורעשנית לכיכר.

אם אתם אוהבים בירה, סביר להניח שלכאן תגיעו די מהר. כרטיס הכניסה מקנה לכם אפשרות לסייר במפעל בו מיוצרת אחת הבירות המפורסמות בעולם, ללמוד דברים שלא ידעתם על בירה וגם, ואולי הכי חשוב, לשתות קצת מהמשקה הקר (שתי בירות למבקר, ליתר דיוק). הביקור במבשלה יקר יחסית ולא מתאים לכולם, בייחוד לאלו מביניכם שמחפשים משהו אותנטי - מדובר באתר שיווקי של היינקן שמלהיב בעיקר בני נוער שהגיעו לגיל המקובל לשתייה. מומלץ לגשת לאחת מן המבשלות האותנטיות בעיר ולא להסתפק במקום המתוייר הזה.

כתובת: Stadhouderskade 78

שעות פעילות: ימים שני עד חמישי 10:30-19:30 (כניסה אחרונה ב-17:30), שישי-שבת 10:30-21:00, יולי-אוגוסט 10:30-21:00

הגעה: טראם 7,10, 16, 24 או 25

מחיר: 18 אירו (כניסה מגיל 18 בלבד או בליווי מבוגר). 16 אירו לרוכשים באמצעות האתר.

אתר אינטרנט: www.heinekenexperience.com

כדי להימנע מתורים, תוכלו להזמין כרטיס כניסה מראש "

שוק הפרחים הוא אחד מהסעיפים הבולטים בכל רשימת אטרקציות באמסטרדם, גם אם אתם לא ממש זקוקים לזר צבעונים ריחני. אמסטרדם בפרט והולנד בכלל ידועות כאימפריית מגדלי פרחים, עם שווקים צבעוניים ותערוכות שנתיות. שוק הפרחים באמסטרדם הינו השוק הצף היחיד בעולם, עם דוכני תצוגה הממוקמים על גבי סירות בתעלה.

בשוק תוכלו לחוות ריחות נהדרים, אינסוף צבעים והמון אדם, הנעים מעט בצפיפות בין הדוכנים. מדובר במבנה לא גדול במיוחד עם בעיקר מוצרים הקשורים לגינה ופרחים, פקעות שונות וכדומה. כמו כן, רצוי לשלב את הביקור לצד שוטטות באזור, כי הוא לא מצריך שהות ארוכה.

לא רחוק ממרכז העיר שוכן הפארק הגדול והירוק ביותר של אמסטרדם: וונדלפארק (VondelPark), שהוא מקום נעים ביותר לשיטוט רגלי בין העצים והאגמים, ובין השבילים והשטחים המטופחים. בקיץ נערכות במקום הופעות חיות, ללא תשלום, תחת כיפת השמיים. במרכז הפארק תמצאו כמה בתי קפה קטנים וטובים למנוחה. מיקום: 5 דקות הליכה דרומית ל-Leidseplein, מול אזור המוזיאונים.

כנסיית ווסטרקרק (Westerkerk) נחשבת לאחת מהכנסיות היפות והמרשימות ביותר של הולנד, ונמצאת במרחק הליכה קצר מבית אנה פרנק. הכנסייה נבנתה בין השנים 1620 ו-1638 ומתגאה בצריח הגבוה ביותר בעיר כולה. בראש הצריח, אגב, שוכן לו הכתר המלכותי, שהוענק לעיר על ידי הקיסר מקסימיליאן. חובבי כנסיות יאהבו את הכנסייה במרכז העיר, ממש מול תחנת הרכבת המרכזית.

כתובת: Prinsengracht 281

שעות פעילות: בקיץ (אפריל עד נובמבר) כל השבוע 10:00-15:00 ובחורף (דצמבר עד מרץ) מ-11:00 עד 15:00

הגעה: טראם 10 לתחנת Bloemgracht

אתר אינטרנט: www.westerkerk.nl

אין קשר לסרט המצוייר, אבל המקום בהחלט מתאים לילדים בגילאי 4-16. מוזיאון נמו הוא מוזיאון הלאומי למדע וטכנולוגיה, שכולל תצוגות אינטרקטיביות בנושאי מדע וטכנולוגיה, מיצגים שונים והפעלות אינטראקטיביות. מעבר לזה, הבניין דמוי הספינה הירוק, מרשים בפני עצמו ומציג ארכיטקטורה מודרנית במיטבה.

יש צורך להסביר? כנראה שלא ובכל זאת במשפט אחד: רובע החלונות האדומים, הקרוי De Wallen הינו מקבץ רחובות קטנים ואפלוליים, המהווים עדות חיה ל"איך אפשר למסד זנות ולהישאר בחיים". נא לכבד את העובדות במקום ולא לצלם. רובע החלונות האדומים הוא רובע מסקרן, שכן בארצנו לא ניתן להסתובב חופשי ולראות את נותנות השירותים הללו בחופשיות. בלילה האזור קצת לא נעים ויש בו מועדוני חשפניות ועוד ברים סליזיים ומגוון טיפוסים מפוקפקים. מומלץ לטייל ברובע בשעות היום, ולגלות גלריות נחמדות וחנויות חדשות.

הגעה: בקרבת התחנה המרכזית וכיכר דאם. למי שמעוניין להבין איך המקום פועל, לקבל הסבר על מה עומד מאחורי הקלעים, על ההיסטוריה של המקום ואיך הוא פועל, מומלץ מאוד להצטרף לסיור מודרך ברובע.

שוק אלברט קאופ

שוק אלברט קאופ (Albert Cuyp Market) הוא השוק המפורסם בעיר, אך פועלים בה עוד מספר שווקים שלחובבי הז'אנר מומלץ לבקר גם בהם. השוק מציע הצצה לסוחרים החביבים של העיר אמסטרדם, המציעים את מרכולתם המגוונות: החל מגבינות ונקניקים וכלה באביזרי הלבשה, תיקים ונעליים. לאורך השוק דוכנים רבים ובצדדיו חנויות של ממש - כדאי לבוא, להריח, לטעום, לרכוש מזכרות. על אף מסחריותו הוא אינו מציע מחירים גבוהים מדי.

כתובת: Albert Cuypstraat

שעות פעילות: שני-שבת 17:00-9:30

הגעה: טראם 4, 16, 24, 25 לתחנת Albert Cuypstraat

מוזיאון סטיידליק

מוזיאון סטיידליק (Stedelijkmuseum) לאמנות מודרנית הינו אחד המוזיאונים המובילים בעולם ויש בו יצירות מפורסמות רבות, ביניהן של האמנים: פיקאסו, מאטיס, מונדריאן, דה קונינג, ראושנברג ועוד. המוזיאון היה בשיפוצים במהלך העשר! שנים האחרונות ועתה הוא פתוח לקהל בתוספת אגפים חדשים ותוספות ארכיטקטוניות מעניינות.

כתובת: Museumplein 10

הגעה: חשמלית 2 או 5 תחנה Van Barlestraat, חשמלית 12 תחנה Museumplein

שעות פעילות: 10:00-18:00 (יום שישי 10:00-22:00)

עלות: 17.5 אירו, 9 אירו לסטודנטים, חינם מתחת לגיל 18

אתר אינטרנט: www.stedelijk.nl/en

לרכישת כרטיס כניסה מראש "

שייט בתעלות אמסטרדם

שייט בתעלות של אמסטרדם זו הדרך הטובה ביותר לחוות את העיר הזו וליהנות מזווית מבט אחרת על העיר וחזיתות בנייניה המרשימות. באמצעות השייט תוכלו להגיע גם לקשת התעלות, מתעלת סינגל ועד לתעלת סינגלחרכט, הנחשבות למוקד היסטורי חשוב מאוד בעיר. שייט מאורגן מתאפשר במגוון דרכים: בסירה בעלת גג שקוף וכן באמצעות סירת אוטובוס (Canal Bus), השטה במסלול קבוע ומאפשרת עצירה וירידה בתחנות קבועות. יש אפשרות לקחת שייט לילי רומנטי, שבו ניתן ליהנות מן המראה של הגשרים המוארים באור הליל.

את נקודות היציאה לשייט תוכלו לזהות על פי שלטים Rondvaartboten או לרכוש כרטיסים במשרדי התיירים. למי שמעוניין לקבל מידע על האתרים, התעלות והבתים בצדי הדרך, חברת הסירות "Gray Line" מציעה הסבר מוקלט בעברית באמצעות אוזניות. מחיר בקופה 16 אירו למבוגר, 8 אירו לילד.

רובע יורדאן

רובע יורדאן (Jordaan District) הינו שכונה הצמודה לבית אנה פרנק שרחובותיה היפים חושפים זווית אחרת ונעימה של העיר, עם חנויות מיוחדות ובתי קפה יפים ונעימים. מדובר בשכונה מתפתחת עם חנויות בוטיק קטנות ולא ממוסחרות, גלריות והרבה חצרות פנימיות ומטופחות. בימי שני ושבת בבוקר פועל בשכונה שוק נורדמארקט (Noordermarkt), המציע מגוון רחב של מוצרי מזון טריים, בגדים זולים, מזכרות ומתנות. מומלץ להיכנס לחנויות הספרים ולשבת בבתי הקפה הנעימים. הגעה: טראם 13,14,17,1,2,5,17

בית הכנסת הפורטוגזי

בית הכנסת הפורטוגזי הינו האתר המרכזי של הרובע היהודי באמסטרדם. הוא החל להיבנות בשנת 1675 ונבנה עם מאפיינים ארכיטקטונים מרשימים, שרבים נוהגים לחקותם עד היום ומראהו מרשים מאוד עם חזית לבנים אדומות. בית הכנסת אינו מכיל אמצעי תאורה והוא מואר באמצעות נרות בלבד. ברובע היהודי ניתן להשתתף בסיורים מודרכים בעברית בנושא ההיסטוריה היהודית של אמסטרדם.

כתובת: Mr. Visserplein 3

שעות פעילות: ראשון עד חמישי 10:00-17:00 (בחורף עד 16:00), שישי עד 16:00 (בחורף עד 14:00), סגור בשבת ובחגים יהודיים

הגעה: טראם 9, 14 לתחנת Waterlooplein

עלות: מבוגר - 15 אירו, גילאי 13-17 - 7.5 אירו, גילאי 6-12 - 3.75 אירו, מתחת לגיל 6 - חינם. מחיר הכניסה כולל גם את הכניסה למוזיאון להיסטוריה יהודית.

אתר אינטרנט: www.portugesesynagoge.nl/eng/visit

המוזיאון הימי

המוזיאון הימי (The National Maritime Museum) ממוקם במבנה עתיק ויפהפה, ששימש בעבר את הצי ההולנדי. הוא מציג את ההיסטוריה הימית של הצי ההולנדי כן את יסודותיו ומורשתו של הסחר הימי ההולנדי. בין המוצגים במוזיאון מפות ימיות עתיקות, דגמי ספינות, חפצים שונים, פריטי לבוש, וגם מגוון מיצגים אינטאקטיביים כמו מצפן שמוצא את מיקום האוניות על מפת העולם וכדומה. בקומה העליונה תוכלו לצפות בתערוכת ציורים מרהיבים של אוניות, ים וכדומה.

ממש מחוץ למוזיאון ניצב שחזור יפהפה של האוניה אמסטרדם שהפליגה במאה ה-18 בין הולנד ואיי הודו המזרחית, ניתן לטפס לספינה ולעבור בין החלקים השונים בה. המוזיאון מתאים למשפחות וילדים ולחובבי ספינות בעיקר. אם תהיו רעבים מומלץ לגשת למסעדת המוזיאון האיכותית שמציעה מנות נהדרות בעלות סבירה ואווירה נעימה.

כתובת: Kattenburgerplein 1

שעות פעילות: כל השבוע 17:00-9:00

הגעה: בטראם - קו 10 לתחנת Hoogte Kadijk

עלות: מבוגר - 16 אירו, גילאי 17-4 וסטודנטים - 8 אירו, עד גיל 3 - ללא תשלום

אתר אינטרנט: hetscheepvaartmuseum.nl

כאן תוכלו להזמין כרטיסים בקלות מראש "

מאדאם טוסו

מוזיאון השעווה מאדאם טוסו (Madame Tussauds) הוא אחת מן האטרקציות המפורסמות והוותיקות בכיכר דאם. המוזיאון מאגד בתוכו שלל דמויות מוכרות משעווה כמו זמרים, ספורטים, אנשי רוח, פוליטיקאים ועוד.

כתובת: Dam 20

שעות פעילות: 10:00 עד 17:30 בחופשת הקיץ החל מתחילת חודש יולי ועד סוף חודש אוגוסט המוזיאון יהיה פתוח עד לשעה 20:30.

הגעה: בטראם קווים 4, 9, 16, 24 ו-25 לתחנת Dam באוטובוס: קווים 355, 357, 359, 361 ו-363.

עלות: מבוגר: 19.5 אירו (ברכישה אונליין), ילד: 15.5 אירו (ברכישה אונליין)

אתר אינטרנט: www.madametussauds.com

כאן תוכלו להזמין כרטיסים מראש ותחסכו את ההמתנה בתור "

הכתבה עודכנה בסיוע מיכל דורון, מדריכה בחברת איזי ריידר אמסטרדם - סיורים מודרכים בעברית בעיר וברחבי הולנד ושירות הסעות.
לתחילת הכתבה

# data[].attributes.attachment_link.title
האטרקציות המרכזיות באמסטרדם | למטייל

# data[].attributes.attachment_link.description
הרבה כבר נכתב על המקום המיוחד הזה ב אמסטרדם ואין רשימת המלצות בעיר, שבית אנה פרנק לא כלול בה. ובכל זאת, קשה שלא לציין שוב, כמה כדאי וחשוב לבקר בו. זהו מוזיאון קטן, הממוקם במקום המחבוא של אנה פרנק ומשפחתה בימי מלחמת העולם השניה ומהווה אנדרטה מהפנטת עבור כל יהודי הולנד ושאר אירופה, שסבלו תחת המשטר הנאצי.

# data[].attributes.body
מעילי גשם
בגד חם לבוקר ולערב
מצלמה
מטען

# data[].attributes.headline
טיפים לטיול בהולנד

# data[].attributes.subject
טיפים לטיול בהולנד

# data[].attributes.attachment_link.title
טיפים לטיול בהולנד - כל הטיפים על הולנד מגולשים אמיתיים של למטייל

# data[].attributes.attachment_link.description
רוצים לטייל בהולנד? אלפי טיפים על הולנד מגולשים אמיתיים באתר למטייל. הטיול שלכם מתחיל פה. היכנסו לצפייה בכל הטיפים